ET Euroopa Liidu Teataja L 201/29

PARLAMENDI JA NÕUKOGU DIREKTIIV 2009/79/EÜ,

13. juuli 2009,

kaherattaliste mootorsõidukite sõitjakäepidemete kohta

(kodifitseeritud versioon)

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut,

võttes arvesse Euroopa Majandus- ja Sotsiaalkomitee arvamust (1),

toimides asutamislepingu artiklis 251 sätestatud korras (2)

ning arvestades järgmist:

(1) Nõukogu 14. juuni 1993. aasta direktiivi 93/32/EMÜ kaherattaliste mootorsõidukite sõitjakäepidemete kohta (3) on oluliselt muudetud (4). Selguse ja otstarbekuse huvides tuleks kõnealune direktiiv kodifitseerida.

(2) Direktiiv 93/32/EMÜ on üks mitmest üksikdirektiivist, mis kuuluvad EÜ tüübikinnituse süsteemi, mis kehtestati nõukogu 30. juuni 1992. aasta direktiiviga 92/61/EMÜ (kahe- või kolmerattaliste mootorsõidukite tüübikinnituse kohta), mis omakorda asendati Euroopa Parlamendi ja nõukogu 18. märtsi 2002. aasta direktiiviga 2002/24/EÜ (kahe- või kolmerattaliste mootorsõidukite tüübikinnituse kohta) (5), ning selles sätestatakse kaherattaliste mootorsõidukite projekteerimise ja ehituse tehnilised näitajad sõitjakäepidemete osas. Need tehnilised näitajad on seotud liikmesriikide õigusaktide lähendamisega direktiivis 2002/24/EÜ sätestatud EÜ tüübikinnituse menetlusele, mida tuleb kohaldada igat tüüpi sõidukitele. Sellest tulenevalt kohaldatakse käesoleva direktiivi suhtes direktiivi 2002/24/EÜ sätteid, mis kehtivad sõiduki süsteemide, osade ja eraldi seadmestike puhul.

(3) Kuna käesoleva direktiivi eesmärki, nimelt kaherattaliste mootorsõidukite sõitjakäepidemetele osa EÜ tüübikinnituse andmist, ei suuda liikmesriigid piisavalt saavutada ning meetme ulatuse ja toime tõttu on seda parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale.

(4) Käesolev direktiiv ei mõjuta liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega,

ON VASTU VÕTNUD KÄESOLEVA DIREKTIIVI:

Artikkel l

Käesolevat direktiivi kohaldatakse direktiivi 2002/24/EÜ artiklis 1 osutatud kõigi kaherattaliste mootorsõidukite tüüpide sõitjakäepidemete suhtes.

Artikkel 2

Osa EÜ tüübikinnituse andmise menetlus kaherattalise mootorsõiduki tüübi sõitjakäepidemete suhtes ja selliste sõidukite vaba liikumist reguleerivad tingimused on sätestatud direktiivi 2002/24/EÜ II ja III peatükis.

Artikkel 3

Muudatused, mis on vajalikud I lisas esitatud nõuete kohandamiseks tehnika arenguga, võetakse vastu vastavalt direktiivi 2002/24/EÜ artikli 18 lõikes 2 osutatud menetlusele.

Artikkel 4

1. Liikmesriigid ei tohi sõitjakäepidemetega seotud põhjustel:

— keelduda EÜ tüübikinnituse andmisest kaherattalise sõiduki või sõitjakäepideme tüübile,

— keelata kaherattaliste sõidukite registreerimist, müüki, kasutuselevõttu või sõitjakäepidemete müüki või kasutuselevõttu,

kui sõitjakäepidemed vastavad käesoleva direktiivi nõuetele.

2. Liikmesriigid ei anna EÜ tüübikinnitust ühelegi kaherattalise mootorsõiduki tüübile sõitjakäepidemete või sõitjakäepideme tüübiga seotud põhjustel, kui käesoleva direktiivi nõuded ei ole täidetud.

3. Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.

Artikkel 5

Direktiiv 93/32/EMÜ, mida on muudetud II lisa A osas nimetatud direktiiviga, tunnistatakse kehtetuks; see ei mõjuta liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega.

Viiteid kehtetuks tunnistatud direktiivile tõlgendatakse viidetena käesolevale direktiivile ning neid loetakse vastavalt III lisas esitatud vastavustabelile.

Artikkel 6

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2010.

Artikkel 7

Käesolev direktiiv on adresseeritud liikmesriikidele.

Brüssel, 13. juuli 2009 Euroopa Parlamendi nimel president H.-G. PÖTTERING Nõukogu nimel eesistuja E. ERLANDSSON

(1) ELT C 234, 30.9.2003, lk 19.

(2) Euroopa Parlamendi 25. septembri 2007. aasta arvamus (ELT C 219 E, 28.8.2008, lk 65) ja nõukogu 7. juuli 2009. aasta otsus.

(3) EÜT L 188, 29.7.1993, lk 28.

(4) Vt II lisa A osa.

(5) EÜT L 124, 9.5.2002, lk 1.

I LISA 1. ÜLDNÕUDED Reisijavedu võimaldav sõiduk peab olema varustatud sõitjakäepidemesüsteemiga, mis on rihm või käepide või käepidemed. 1.1. Rihm Rihm peab olema istmele või teistele raamiga ühendatud osadele kinnitatud nii, et see oleks sõitjale kergesti kättesaadav. Rihm ja selle kinnitusseade peavad olema projekteeritud nii, et need ei katke mõjutamisel vertikaalse staatilise tõmbejõuga 2 000 N, mida rakendatakse rihma keskosale maksimaalse survega 2 MPa. 1.2. Käepide Kui kasutatakse käepidet, siis peab see asuma sadula lähedal sümmeetriliselt sõiduki keskpikitasapinnaga. Käepide peab olema projekteeritud nii, et see ei puruneks mõjutamisel vertikaalse staatilise tõmbejõuga 2 000 N, mida rakendatakse käepideme keskosale maksimaalse survega 2 MPa. Kui kasutatakse kahte käepidet, peavad need olema paigaldatud sümmeetriliselt sõiduki kummalegi küljele. Käepidemed peavad olema projekteeritud nii, et kumbki nendest ei purune mõjutamisel vertikaalse staatilise tõmbejõuga 1 000 N, mida rakendatakse käepideme keskosale maksimaalse survega 1 MPa. 1. liide Teatis kaherattalise mootorsõiduki tüübi sõitjakäepidemete kohta (lisatakse osa EÜ tüübikinnitustaotlusele, kui see esitatakse sõiduki EÜ tüübikinnitustaotlusest eraldi) Järjekorranumber (määrab taotleja): … Kaherattalise mootorsõiduki tüübi sõitjakäepidemete osa EÜ tüübikinnitustaotlus peab sisaldama teavet, mis on ette nähtud direktiivi 2002/24/EÜ II lisa järgmistes punktides: — 1. osa A jao punktid: — 0.1; — 0.2; — 0.4 kuni 0.6; — 1. osa B jao punktid: — 1.4 kuni 1.4.2. 2. liide Ametiasutuse nimi Kaherattalise mootorsõiduki tüübi sõitjakäepidemete osa EÜ tüübikinnitustunnistus NÄIDIS … tehnilise teenistuse protokoll nr … kuupäev … Osa EÜ tüübikinnitusnumber: … Laienduse nr: … 1. Sõiduki kaubanimi või kaubamärk: … 2. Sõidukitüüp: … 3. Tootja nimi ja aadress: … … 4. Tootja esindaja (kui on) nimi ja aadress: … … 5. Sõiduki katsetamiseks esitamise kuupäev: … 6. Osa EÜ tüübikinnitus antud / andmisest keeldutud (1) 7. Koht: … 8. Kuupäev: … 9. Allkiri: … (1) Mittevajalik maha tõmmata.

II LISA A OSA Kehtetuks tunnistatud direktiiv koos muudatusega (osutatud artiklis 5) Nõukogu direktiiv 93/32/EMÜ (EÜT L 188, 29.7.1993, lk 28) Komisjoni direktiiv 1999/24/EÜ (EÜT L 104, 21.4.1999, lk 16) B OSA Siseriiklikku õigusesse ülevõtmise ja kohaldamise tähtpäevad (osutatud artiklis 5) Direktiiv ülevõtmise tähtpäev kohaldamise tähtpäev 93/32/EMÜ 14. detsember 1994 14. juuni 1995 (1) 1999/24/EÜ 31. detsember 1999 1. jaanuar 2000 (2) (1) Kooskõlas direktiivi 93/32/EMÜ artikli 4 lõike 1 kolmanda lõiguga: „Alates esimeses lõigus märgitud kuupäevast ei tohi liikmesriigid takistada käesoleva direktiivi nõuetele vastavate sõidukite esmakordset kasutuselevõttu sõitjakäepidemetega seotud põhjustel.” Nimetatud kuupäevaks on 14. detsember 1994; vaata direktiivi 93/32/EÜ artikli 4 lõike 1 esimest lõiku. (2) Kooskõlas direktiivi 1999/24/EÜ artikliga 2: „1. Alates 1. jaanuarist 2000 ei tohi liikmesriigid sõitjakäepidemetega seotud põhjustel: — keelduda EÜ tüübikinnituse andmisest kaherattalise sõiduki või sõitjakäepideme tüübile, — keelata kaherattaliste sõidukite registreerimist, müüki, kasutuselevõttu või sõitjakäepidemete müüki või kasutuselevõttu, kui sõitjakäepidemed vastavad nõukogu direktiivi 93/32/EMÜ (muudetud käesoleva direktiiviga) nõuetele. 2. Alates 1. juulist 2000 ei anna liikmesriigid EÜ tüübikinnitust ühelegi kaherattalise mootorsõiduki tüübile sõitjakäepidemete või sõitjakäepideme tüübiga seotud põhjustel, kui käesoleva direktiiviga muudetud direktiivi 93/32/EMÜ nõuded ei ole täidetud.”